شەفەق نیوز/ دەسەی راگەیانن نیشتمانی لە وڵات
میسر، ئمڕوو دووشەممە، خەوەردا ک کابرایگ هاتیەسە ناو بینای ئیزگە و تەلەڤزیۆن میسری
(ماسبیرۆ) و یەکیگ لە فەرمانبەرەیل پەیوەندی گشتی زەخمدار کردیە، و ئاژاوە لەناو بیناگە
ناسەو.
حسێن زێن سەرۆک دەسەگە ئەرا سایت قاهیرە ٢٤ وت:
کابرایگ خوەی کردیەسە شیت چیە ناو بیناگە، ودەسکردە قیڕە لەناو پرسگەگە گوایە لەناو
بەڕنامەی ماسبیرۆ لەپەخش زنی خراو وە خوەی و خانەوادەی دریەێد، و خوازێد بزانێد یانە
کیین ک خراو وەپی دەن، و ژاوەژاویگ دروس کرد.
وتیش: ئەو کابرا چشت تیژیگ (کەتەر) لە گیرفانی
دراورد و هەڕەشەی فەرمانبەر وپاسەوانەیل دا، و پاسەوانەیل توەنستن دەسوەسەری بکەن،
و یەکیگیان باڵی زەخمدار بوی.
دیاری کرد ک ئەو کابرا دەسگیر کریا، و دەرکەفت
ک گەنجیگ لەناو تەمەن بیس ساڵان، و بەڵگە وەپی نەویە.
